Diari Oficial de la Generalitat Valenciana


Sumari del DOGV 1867, del 22-09-1992 (1992/825919)

ORDRE de 7 de setembre de 1992, de la Conselleria d'Agricultura i Pesca, per la qual s'aprova la racionalització dels sistemes i obres de regadiu de determinades comunitats de regants.
----------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/09/07/(1)/dof/vci/html**

### Dades del document

Número de DOGV
:   1867

Data del DOGV
:   22-09-1992

Secció del DOGV
:   DISPOSICIONS GENERALS

Número del document
:   1992/825919


Data del document
:   07-09-1992

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 7 de setembre de 1992, de la Conselleria d'Agricultura i Pesca, per la qual s'aprova la racionalització dels sistemes i obres de regadiu de determinades comunitats de regants.  
En el Decret 47/1987, de 13 d'abril, dictat en desenvolupament de la Llei 7/1986, de 22 de desembre, sobre utilització d'aigua de reg, es regulen les ajudes que l'administració autonòmica prestarà a les associacions d'agricultors, comunitats de regants i interessats per al foment i ordenació de l'adequada utilització de l'aigua de reg.  
Per Ordre de 20 de desembre de 1991, de la Conselleria d'Agricultura i Pesca es va convocar les comunitats de regants per a formular peticions o propostes en relació a la utilització d'aigües per a reg, a l?empara del dit decret.  
Per Ordre de 14 de maig de 1992 es va aprovar la racionalització dels sistemes i obres de reg de part de les comunitats de regants que havien presentat sol·licituds d'ajuda a l?empara de la convocatòria esmentada.  
Amb posterioritat a la publicació d'aquella ordre s'ha vist la conveniència d'ampliar la llista de les comunitats amb dret a ser auxiliades i és per això que, examinades les corresponents sol·licituds d'obres i actuacions que proposen realitzar les comunitats de regants, i apreciada la innecessarietat de la redacció del Pla d'Utilització d'Aigües de Reg, a proposta de la Direcció General de Desenvolupament Agrari i en ús de les facultats que tinc atribuïdes,  
ORDENE  
Article primer  
Havent-se presentat sol·licituds d'ajudes per a la racionalització d'aigua de reg, a l'empara de la convocatòria efectuada per Ordre de 20 de desembre de 1991, de la Conselleria d'Agricultura i Pesca, es disposa la tramitació de les sol·licituds esmentades amb càrrec a les consignacions pressupostàries vigents.  
Les subvencions es satisfaran amb càrrec al capítol VII de la secció 12, programa 531.10, línia de subvenció 701/000/92 de la Llei de Pressuposts de la Generalitat Valenciana de 1992, per un import global màxim de 733 milions de pessetes amb càrrec a l?exercici actual.  
Article segon  
Justificada la racional utilització de l'aigua per a reg per part de les comunitats de regants esmentades en l'annex I d'aquesta ordre, es declara la innecessarietat de la redacció del Pla d'Utilització d'Aigües de Reg, relatiu a les obres que es descriuen per a cada comunitat de regants al dit annex.  
Article tercer  
Als efectes del que disposa l'article disset del Decret 47/1987, de 13 d'abril, del Consell de la Generalitat Valenciana, es classifiquen les obres que es realitzaran com a obres d'interés general.  
Article quart  
Les comunitats de regants esmentades en l'annex I que pretenguen executar les obres pel sistema d'administració, sempre que la inversió siga tècnica i/o econòmicament de petita envergadura, hauran de sol·licitar-ho davant la Direcció General de Desenvolupament Agrari que, després dels corresponents informes, podrà autoritzar-la.  
Article cinqué .  
Conformement amb les disposicions pressupostàries vigents, no caldrà la presentació de projecte tècnic en les inversions inferiors a cinc milions de pessetes; n'hi haurà prou amb la justificació tècnica mitjançant una memòria valorada.  
Si les inversions programades excedeixen de cinc milions de pessetes, s'hauran de justificar mitjançant la presentació del projecte tècnic subscrit per un tècnic competent.  
Tant els projectes com les memòries valorades es presentaran per duplicat en les direccions territorials respectives de la Conselleria d'Agricultura i Pesca, abans del 30 de juny de 1992; la no presentació d'aquest document tècnic abans de la data indicada, suposarà la renúncia per part de la comunitat de regants a l'ajuda sol·licitada i l'anul·lació de l?expedient.  
Article sisè   
Si les obres estan subjectes a la declaració d'impacte ambiental, s'haurà d'adjuntar aqueix document al projecte, en aquest cas amb informe favorable de la Conselleria de Medi Ambient, d'acord amb el que disposa el Decret 62/90, de 15 d'octubre, del Consell de la Generalitat Valenciana, pel qual s'aprova el reglament per a l?execució de la llei 2/1989, de 3 de març, d'Impacte Ambiental. En aquest cas, la data límit de presentació del projecte es prorroga fins al 15 d'octubre proper.  
Article seté  
Els projectes seran objecte de supervisió, com a tràmit previ a l'aprovació per part del Director General de Desenvolupament Agrari.  
Una vegada aprovat el projecte o la memòria valorada, la comunitat interessada, en el supòsit que no procedesca l?execució per l'administració, haurà de sol·licitar de tres empreses, almenys, que tinguen l'oportuna classificació com a contractistes d'obres, la corresponent proposta econòmica.  
Acabat el termini marcat per la comunitat de regants per a la presentació de les esmentades proposicions econòmiques, l?òrgan de govern de la comunitat procedirà a l?obertura de les pliques presentades, i hauran de trametre a la Direcció General de Desenvolupament Agrari la proposta econòmica seleccionada en el termini de vint dies, comptadors des de la comunicació de la resolució que aprove la subvenció sol·licitada.  
Article vuité  
Les subvencions que es concedesquen a les comunitats de regants les aprovarà el Conseller d'Agricultura i Pesca i les ratificarà, si escau, el Consell, i no podran excedir del 40% del cost real de les obres.  
Article novè  
El pagament de les quantitats a què ascendeixen les subvencions es realitzarà tenint en compte els informes emesos pel tècnics encarregats de la supervisió de les obres de què es tracte, conformement amb allò previst en l'article setze del Decret 47/1987, de 13 d'abril.  
Article deu  
Les comunitats de regants, seguint les instruccions que curse la Direcció General de Desenvolupament Agrari, hauran de senyalitzar les obres que obtinguen subvenció amb càrrec a aquesta línia d'ajudes.  
DISPOSICIONS FINALS  
Primera  
La Direcció General de Desenvolupament Agrari d'aquesta conselleria dictarà les normes pertinents per a una millor aplicació de tot el que disposa aquesta ordre.  
Segona  
Aquesta ordre entrarà en vigor l?endemà de la publicació al Diari Oficial de la Generalitat Valenciana.  
València, 7 de setembre de 1992.  
El Conseller d'Agricultura i Pesca,   
LLUIS FONT DE MORA I MONTESINOS  
ANNEX I  
Llista de comunitats de regants, amb indicació de les obres en què es declara la innecessarietat de la redacció del Pla d'Utilització d'Aigües per a Reg i es classifiquen com a d'interés general.  
- Comunitat de regants Aigües Vives de Portitxol, Alzira (València). Millora de les instal·lacions de reg.  
- Comunitat de regants de Chelva (València). Millora de les conduccions de reg.  
- Comunitat de regants de Jarafuel (València). Millora de les conduccions de reg.  
- Comunitat de regants de Loriguilla (València). Millora de les instal·lacions de reg.  
- Comunitat de regants de la Marjal de Massanassa (València). Millora de les conduccions de reg.  
- Comunitat de regants de Pedralba (València). Millora de les conduccions de reg.  
- Comunitat de regants de les Partides d'Arrossars de Tavernes de la Valldigna (València). Millora de les instal·lacions de reg.  
- Comunitat de regants del Canal Xúquer-Túria, presa 13, Aldaia, Alaquàs i Torrent (València). N«ora de les instal·lacions de reg.  
- Comunitat de regants de les Tierras de la Hoya de Villar del Arzobispo (València). Millora de les instal·lacions de reg.  
- Comunitat de regants de. les Marjals de Gandia (València). Millora de les instal·lacions de reg.  
- Comunitat de regants del Pla de Pavies de Rafelbunyol (València). Millora de les conduccions de reg.  
- Comunitat de regants de Canet d'En Berenguer (València). Millora de les conduccions de reg.  
- Comunitat de regants de Massalet de Carlet (València). Millora de les conduccions de reg.  
- Comunitat de regants Santo Domingo de Bigastro


Còpia Permalink ELI